144. löggjafarþing 2014–2015.

Þingskjal 776 — 1. mál.

3. umræða.

Breytingartillaga

við frumvarp til fjárlaga fyrir árið 2015.

Frá Vigdísi Hauksdóttur.

Skv. frv.

m.kr.	Breyting

m.kr.	Tillaga

m.kr.
Breytingar á sundurliðun 2:
1.	Við 09-101 Fjármála- og efnahagsráðuneyti,

aðalskrifstofa
a. 1.01 Fjármála- og efnahagsráðuneyti,

aðalskrifstofa	997 ,1	-33 ,6	963 ,5
b. Greitt úr ríkissjóði	988 ,0	-33 ,6	954 ,4
2.	Við bætist nýr fjárlagaliður:
09-977 Bankasýsla ríkisins
a. 1.01 Bankasýsla ríkisins	0 ,0	33 ,6	33 ,6
b. Greitt úr ríkissjóði	0 ,0	33 ,6	33 ,6

Greinargerð.

Gerð er tillaga um að 33,6 millj. kr. verði millifærðar frá aðalskrifstofu fjármála- og efna
hagsráðuneytisins á liðinn 09-977 Bankasýsla ríkisins. Í frumvarpinu var gert ráð fyrir að Bankasýsla ríkisins yrði lögð niður um áramótin en nú er ljóst að hún starfar fram á næsta ár. Í frumvarpinu voru fjárheimildir aðalskrifstofu ráðuneytisins hækkaðar um 47 millj. kr. vegna verkefna Bankasýslunnar en nú er lagt til að 33,6 millj. kr. verði millifærðar yfir á lið hennar. Fjármála- og efnahagsráðherra hyggst leggja fram frumvarp á vorþingi um meðferð og sölu eignarhluta ríkisins í fjármálafyrirtækjum og er því ætlað að leysa af hólmi lög nr. 88/2009, um Bankasýslu ríkisins, og lög nr. 155/2012, um sölumeðferð eignarhluta ríkisins í fjármálafyrirtækjum. Fjárveitingunni er ætlað að mæta rekstrarkostnaði Bankasýslunnar í sex mánuði á næsta ári en endanlegt uppgjör í kjölfar niðurlagningar stofnunarinnar liggur ekki fyrir enn sem komið er og bíður því frumvarps til fjáraukalaga á næsta ári. Niðurlagn
ingin var ein af tillögum hagræðingarhóps ríkisstjórnarinnar og gert er ráð fyrir að til lengri tíma litið náist að minnka rekstrarkostnað ríkisins með þessari aðgerð.